L'Ajuntament disposa d'instal·lacions per a aïllar a malalts en cas de necessitat pel COVID-19
Sin fecha

L'Ajuntament de l'Eliana compta amb les viles vacacionals de l'Oasi Resort València gràcies al gest solidari que, Juan Pablo, el seu propietari ha volgut tindre amb els possibles veïns i veïnes afectades pel COVID-19 i que hagen de ser aïllats. D'aquesta forma, ha posat a disposició municipal les 7 habitatges que conformen el complex, totalment equipades i amb capacitat per a 48 persones.

La iniciativa sorgeix amb motiu del desallotjament que va haver d'efectuar l'hotel, el mes de març passat, després de l'inici de la crisi sanitària i la cancel·lació de totes les reserves que tenien programades durant l'època estival.

De moment, no ha sigut necessari fer ús de les viles però sí que es podran recórrer a elles en cas que l'ambulatori o els facultatius les precisen per a aïllar a algunes persones que, bé per la seua patologia o per les dimensions del seu habitatge, no puguen incomunicar-se de la resta de membres de la unitat familiar.

L'alcalde, Salva Torrent, ha lloat la solidaritat i voluntat de col·laboració de ciutadans com Juan Pablo que “en aquestes situacions aporten el millor de si mateixos recolzant a l'Ajuntament per a garantir que als veïns i veïnes de l'Eliana no els falte de res mentre travessem una de les situacions més complicades de la nostra història”.